Na podlagi 84. člena Zakona o organizaciji in financiranju vzgoje in izobraževanja (Zakon o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D in 47/15) ministrica za  izobraževanje, znanost in šport izdaja

PRAVILNIK O SPREMEMBI IN DOPOLNITVI PRAVILNIKA O NORMATIVIH IN STANDARDIH ZA IZVAJANJE PROGRAMA OSNOVNE ŠOLE

1. člen 
V Pravilniku o normativih in standardih za izvajanje programa osnovne šole (Uradni list RS, št. 57/07, 65/08, 99/10, 51/14 in 64/15) se besedilo 43.a člena spremeni tako, da se glasi: 

»Vrednost ure dodatne strokovne pomoči učencem s posebnimi potrebami, namenjene učni pomoči, določi minister, pristojen za šolstvo.«.
2. člen 

Za 43.b členom se doda nov 43.c člen, ki se glasi:
»43.c člen

 (dodatne ure pouka slovenščine za učence 

priseljence iz drugih držav)
Za učence priseljence iz drugih držav, ki se prvič vključijo v osnovno šolo v Republiki Sloveniji, se organizirajo dodatne ure pouka slovenščine prvi dve leti šolanja.

Kriterij za dodeljevanje dodatnih ur slovenščine  je število učencev priseljencev iz drugih držav, vključenih v posamezno vzgojno-izobraževalno obdobje (v nadaljnjem besedilu: VIO). 

Za učence, ki se vključijo v šolo od 1. septembra do 31. marca,  se letno število ur določi po naslednjih kriterijih:

	Št. učencev
	1. VIO
	2. VIO
	3. VIO

	      1 do 9
	40
	50
	60

	10 do 20
	50
	60
	70

	21 do 30
	60
	70
	80


Za učence, ki se vključijo v šolo od 1. aprila do 24. junija,  se  število ur določi po naslednjih kriterijih:

	Št. učencev
	1. VIO
	2. VIO
	3. VIO

	      1 do 9
	20
	25
	30

	10 do 20
	25
	30
	35

	21 do 30
	30
	35
	40


Minister, pristojen za šolstvo, dvakrat letno izda sklep za plačilo dodatnih ur pouka slovenščine.«. 
KONČNA DOLOČBA

3. člen

(uveljavitev pravilnika)

Ta pravilnik začne veljati naslednji dan po objavi v Uradnem listu Republike Slovenije, uporabljati pa se začne 1. septembra 2016. 
                                                                                      dr. Maja  Makovec Brenčič 
                                                                                 
    ministrica za izobraževanje,
                                                                                                znanost in šport
Št. 0070-46/2016
Ljubljana, dne 27. junij. 2016
EVA 2016-3330-0036

